พอดีมีโอกาสแวะไปหาพี่ชายที่จังหวัดระยอง พี่ชายเลยชวนมาทานข้าวที่ร้านนี้ค่ะ 

ร้านGusto เป็นร้านขายกาแฟ เบเกอรี่ และอาหารจานเดียวที่คิดราคาค่อนข้างถูกแต่คุณภาพใช้ได้ค่ะ เป็นร้านเล็กๆ ตกแต่งประดับร้านได้น่ารักดี ให้ความรู้สึกเหมือนเรามานั่งพักผ่อนชิวๆเลยล่ะค่ะ เขาจะตั้งพวกเบเกอรี่ไว้ที่มุมด้านหน้าของร้าน โดยอีกด้านตรงข้ามจะเป็นคอรเนอร์สำหรับทำกาแฟ ถ้าอยากทานชิ้นไหนก็เดินไปสั่งได้ตามสบายเลยค่ะ 

เมนูข้าวจะมีไม่เยอะเท่าไร เป็นพวกอาหารจานเดียวน่ะค่ะ พอดีตอนที่ไปนี่เป็นช่วงเทศกาลเจ เราเลยสั่งเมนูเจมากินค่ะ(ตามกระแส อิอิ) เมนูที่สั่งมาก็มี ข้าวพริกแกงเห็ดย่าง, กระเพราเห็ดย่าง, ช็อกโกแลตปั่น และมอคค่าเย็น ราคาที่จ่ายไปวันนั้นอยู่ที่ 200 กว่าๆค่ะ 

รสชาติอาหาร สำหรับเรา เรารู้สึกว่ารสชาติกลางๆ ไม่ได้อร่อยมากมาย แต่ก็ไม่ได้แย่น่ะค่ะ แต่เรื่องของกาแฟนี่ ต้องบอกว่าค่อนข้างอร่อยเลยทีเดียวล่ะ ถึงแม้จะหวานไปสักหน่อยก็ตาม(แต่พอดีเราเป็นคนชอบทานหวานน่ะค่ะ) แต่ถ้าให้เทียบกับร้านกาแฟแนวๆเดียวกันอย่างร้านกาแฟหอมกรุ่น หรือร้านอินทนิน นี่คงสู้ไม่ได้หรอกค่ะ(คิดว่าเป็นเพราะคนละสูตรกันมั้งคะ) เอาเป็นว่าโดยรวมเราชอบบรรยากาศของร้านกาแฟเล็กๆแห่งนี้และรสชาติเครื่องดื่มที่เหมาะสมกับราคานะคะ ^^ 
  
 
